Tapmacalar (müxtəlif)
Altı haça 
Üstü haça
İki üzük
İki qılça

(Qayçı)

Quşlardan yeyin uçar

(Təyyarə)

Salxım-salxım sallanar
Çox qalanda ballanar
Göyə nərdivan olsa
Çıxar ordan sallanar

(Üzüm)

Gündüz şappıldar
Gecə dayanar

(Başmaq)

Tut ağacı üzü pərdə 
Barmaq gəzər pərdə-pərdə
Gah dərin gah zərində
Ağlar ahu-zar dilində

(Zurna)

Yağış yağanda çimər yuyunar
Yazda geyinər qışda soyunar

(Ağac)

Aşıq eldən yuxarı
Şana teldən yuxarı 
Aşıq bir şey görübdür 
Dizi beldən yuxarı

(Çəyirtkə)

Qanadı var quş deyil
Buynuzu var qoç deyil

(Kəpənək)

Tapmacalar